ΓΡΑΠΤΗ ΕΡΩΤΗΣΗ E-3327/02

υποβολή: Toine Manders (ELDR) προς την Επιτροπή

(25 Νοεμβρίου 2002)

Θέμα: Ευρωπαϊκοί τελικοί ποδοσφαίρου

Λόγω βαρέων φορολογικών κανονισμών, κινδυνεύει η Ολλανδία να χάσει μεγάλες και σημαντικές διεθνείς αθλητικές εκδηλώσεις (εφημερίδα de Volkskrant, 8ης Νοεμβρίου 2002). Έτσι, η UEFA κατέστησε γνωστό ότι παραιτείται προσωρινά της διοργάνωσης ευρωπαϊκών ποδοσφαιρικών τελικών στην Ολλανδία.

Ο κανονισμός που εγκρίθηκε εφέτος για τους ερασιτέχνες και επαγγελματίες αθλητές ορίζει ότι οι αλλοδαποί αθλητές φορολογούνται για έσοδα από δραστηριότητες που άσκησαν κατά την περίοδο που ασκούσαν το άθλημά τους στην Ολλανδία. Πέρα από τον πραγματικό μισθό και τα πριμ, φορολογούνται π.χ. και τα έσοδα από την πώληση τηλεοπτικών δικαιωμάτων από την ξένη ομάδα ή ένωση. Οι εισπράξεις όμως από την πώληση των τηλεοπτικών δικαιωμάτων είναι σημαντική πηγή εσόδων για τις ομάδες ή τις ενώσεις και δεν προορίζονται για τους παίκτες. Μετά από έρευνα διεπίστωσα ότι στα άλλα κράτη μέλη ισχύουν λιγότερο αυστηροί φορολογικοί κανονισμοί.

Δεδομένου ότι οι ποδοσφαιρικοί αγώνες μπορούν να θεωρηθούν ως παροχήπηρεσιών, κινδυνεύει κατά την άποψή μου η ελευθερία του τομέα τωνπηρεσιών και κατ' επέκταση η λειτουργία της εσωτερικής αγοράς, από αυτή τη στάση της ολλανδικής εφορίας. Ακόμη και ο ρόλος της UEFA στη διοργάνωση των ευρωπαϊκών ποδοσφαιρικών τελικών προκαλεί ερωτηματικά, λόγω της μονοπωλιακής θέσης της.

Η κατάσταση αυτή δεν είναι αποδεκτή, τόσο από χρηματο-οικονομική όσο και από κοινωνικο-πολιτιστική άποψη.

1. Γνωρίζει η Επιτροπή για την ανωτέρω κατάσταση·

2. Πιστεύει η Επιτροπή ότι η UEFA, ως διοργανώτρια των σχετικών εκδηλώσεων, μπορεί να κάνει κατάχρηση της μονοπωλιακής της θέσης κατά την ανάθεση της τέλεσης των ευρωπαϊκών ποδοσφαιρικών τελικών σε συγκεκριμένες ευρωπαϊκές χώρες·

3. Πιστεύει η Επιτροπή ότι η στάση της ολλανδικής εφορίας παραβιάζει την ελευθερία της κυκλοφορίαςπηρεσιών και συνεπώς τη λειτουργία της εσωτερικής αγοράς·

4. Είναι η Επιτροπή διατεθειμένη να αναλάβει δράση απέναντι στην ανωτέρω κατάσταση, ώστε να εξαλειφθούν οι στρεβλώσεις αυτές της εσωτερικής αγοράς, και εάν ναι, ποιές δράσεις·

Απάντηση του κ. Bolkestein εξ ονόματος της Επιτροπής

(9 Ιανουαρίου 2003)

Η Επιτροπή γνωρίζει την κατάσταση που περιγράφει το Αξιότιμο Μέλος του Κοινοβουλίου.

Η UEFA (Union of European Football Associations), ως αρμόδιος φορέας του ποδοσφαίρου στην Ευρώπη, μπορεί να αποφασίζει πού θα διεξαχθούν οι τελικοί αγώνες του ευρωπαϊκού πρωταθλήματος ποδοσφαίρου που διοργανώνει, και η απλή άσκηση αυτού του δικαιώματος δεν θα μπορούσε να αποτελέσει κατάχρηση δεσπόζουσας θέσης αντίθετης προς το άρθρο 82 της συνθήκης ΕΚ, εκτός εάν αποδειχθεί ότι οι ενέργειές της είναι σαφώς μεροληπτικές και ότι δεν είναι δυνατόν να αιτιολογηθούν αντικειμενικά.

Σύμφωνα με το ισχύον κοινοτικό δίκαιο, η άμεση φορολογίαπάγεται ουσιαστικά στην αρμοδιότητα των κρατών μελών. Κατά την άσκηση αυτής της αρμοδιότητας, τα κράτη μέλη πρέπει να τηρούν τιςποχρεώσεις τους σύμφωνα με τη συνθήκη ΕΚ. Τα κράτη μέλη είναι αρμόδια για την κατάρτιση των εθνικών φορολογικών συστημάτων τους με όλα τα χαρακτηριστικά τους (συντελεστές, απαλλαγές, κλπ), εφόσον δεν κάνουν διακρίσεις με βάση την ιθαγένεια και δεν θεσπίζουν ή διατηρούν διακρίσεις για τουςπηκόους των άλλων κρατών μελών κατά την άσκηση των ελευθεριών που προβλέπει η συνθήκη ΕΚ, και δεν εφαρμόζουν αδικαιολόγητους ή δυσανάλογους περιορισμούς στις ελευθερίες της συνθήκης ΕΚ. Γενικά, η Επιτροπή δεν θεωρεί ότι οι διαφορές στο επίπεδο της φορολογίας μεταξύ των κρατών μελών αποτελούν περιορισμό των ελευθεριών που αντιβαίνει προς τη συνθήκη ΕΚ. Ειδικότερα, σύμφωνα με την περιγραφή του Αξιότιμου Μέλους του Κοινοβουλίου, η φορολογία των εσόδων από την πώληση τηλεοπτικών δικαιωμάτων δεν οδηγεί την Επιτροπή στο συμπέρασμα ότι παραβιάζεται το κοινοτικό δίκαιο.

Σύμφωνα με τις πληροφορίες που διαθέτει η Επιτροπή, ούτε οι φορολογικοί κανονισμοί των Κάτω Χωρών σχετικά με τη φορολόγηση των αλλοδαπών καλλιτεχνών και επαγγελματιών αθλητών παραβιάζουν τις ελευθερίες που προβλέπει η συνθήκη ΕΚ.